**Анализ**

**на изпълнението на бюджета на Министерство на земеделието и храните**

**за месец декември 2023 г.**

**Министерство на земеделието и храните отчита разходи в изпълняваните на три основни политики: Политика в областта на земеделието и селските райони; Политика в областта на рибарството и аквакултурите; Политика в областта на съхраняването и увеличаването на горите и дивеча, както и Бюджетна програма „Администрация“.**

Целите, които Министерство на земеделието и храните си поставя при изпълнение на политиката в областта на земеделието и селските райони обхваща дейности в подкрепа на ефективното използване и опазване на земеделските земи и водите, съхраняване и подобряване на генетичните ресурси в растениевъдството и животновъдството и развитие на потенциала на двата подсектора за производство на конкурентоспособна продукция, консултации на земеделските производители, стабилизиране на пазарите на земеделска продукция и гарантиране на доходите на производителите, сигурност и безопасност по веригата на предлагане на храни.

*Политика в областта на земеделието и селските райони*

Политиката се изпълнява посредством 12 Бюджетни програми, а именно: Бюджетна програма „Земеделски земи”; Бюджетна програма „Природни ресурси в селските райони”; Бюджетна програма „Растениевъдство”; Бюджетна програма „Хидромелиорации”; Бюджетна програма „Животновъдство”; Бюджетна програма „Организация на пазарите и държавни помощи”; Бюджетна програма „Агростатистика, анализи и прогнози”; Бюджетна програма „Научни изследвания”; Бюджетна програма „Съвети и консултации”; Бюджетна програма „Земеделска техника”; Бюджетна програма „Безопасност по хранителната верига”; Бюджетна програма „Подобряване на живота в селските райони”.

Отчетените по политиката разходи са пряко обвързани с целите, които Министерство на земеделието и храните си поставя. През отчетния период по Бюджетна програма „Земеделски земи“ са финансирани дейности, както свързани с администрирането на средства, получавани от Европейските фондове в областта на земеделието, така и дейности свързани със стопанисването на Държавния поземлен фонд и опазването на земеделските земи. По Бюджетна програма „Природни ресурси в селските райони” и Бюджетна програма „Подобряване на живота в селските райони” са намерили отражение средствата, свързани с дейността на Управляващия орган на Програмата за развитие на селските райони 2014-2020, както и разходи, свързани с подготовката на Стратегическия план за развитие на земеделието и селските райони. По Бюджетна програма „Растениевъдство” са отчетени разходите, свързани с осигуряване на контрола в сектора (сортоизпитване, апробация, семеконтрол, контрол в областта на лозарството и винарството), както и дейността, свързана с градозащита на селскостопанската продукция и трайни насаждения на територията на цялата страна посредством ракетен и самолетен способ. По Бюджетна програма „Хидромелиорации” са отчетени разходите, свързани с опазване и стопанисване на хидромелиоративния фонд в управление на Министерство на земеделието и храните, както и средствата свързани с дейността по опазване от вредното въздействие на водите. По Бюджетна програма „Животновъдство” са отчетени разходите свързани с осигуряване на контрола в сектора. По Бюджетна програма „Организация на пазарите и държавни помощи”, Бюджетна програма „Агростатистика, анализи и прогнози”, Бюджетна програма „Научни изследвания” и Бюджетна програма „Съвети и консултации“ са отчетени средствата, свързани с осигуряване на оптимална среда за операторите в сектор „Земеделие“ с оглед постигане на конкурентоспособност на българското селскостопанско производство. По Бюджетна програма „Безопасност по хранителната верига” са отчетени разходите, свързани с осигуряване на безопасността на храните и здравеопазването на животните, както и цялостния фитосанитарен контрол.

По *Политика в областта на рибарството и аквакултурите* са отчетени разходи, свързани с изпълнението на заложените цели по програма „Рибарство и аквакултури“, в съответствие с основните приоритети и цели на Общата политика в областта на рибарството на ЕС и осигуряването на възможности за развитие на сектор „Рибарство”, включително чрез прилагане на структурната политика в областта на рибарството.

По *Политика в областта на съхраняването и увеличаването на горите и дивеча* се изпълняват дейности по две бюджетни програми – „Специализирани дейности в горските територии“ и „Планиране, опазване от посегателства, пожари и лесозащита“.

Изразходваните средства в тези програми са свързани основно с извършените от Изпълнителна агенция по горите разходи за проверки, с цел контролната дейност в горите, издаване на удостоверения, обслужване на собственици на гори, одобряване и регистрация на базови източници за производство на семена и други горски репродуктивни материали, издадени сертификати, лесопатологично обследване, мероприятия по опазване на биологичното разнообразие, периодични издания на списание „Гора“, инвентаризация и областно планиране в горските територии и подобряване устойчивостта и здравословното състояние на горите.

По *бюджетна програма „Администрация“,* са отчетени изразходените средства обслужващи дейности, свързани с подпомагане изпълнението на всички останали програми, изграждащи структурата на бюджета, както и звената на пряко подчинение на министъра.

През месец декември 2023 г. по бюджета на Министерство на земеделието и храните са извършени разходи в общ размер на 52 254 668 лв. Разпределението на разходите по показатели е както следва:

* Разходите за персонал през месец декември 2023 г. са в размер на 16 801 509 лв.

Със ЗДБРБ за 2023 г. за МЗХ са определени средства за персонал в размер на 193 006 100 лева. Средствата са в размер на 66,65 % от общите утвърдени разходи по бюджета на МЗХ. Разходите за персонал включват заплати и възнаграждения на персонала, нает по трудови и служебни правоотношения, други възнаграждения и плащания за персонала и задължителни осигурителни вноски от работодател. Извършените разходи за персонал на бюджетните организации в системата на МЗХ през месец декември 2023 г. са в съответствие с представеното в МФ месечно разпределение на утвърдените годишни размери на показателите по бюджета на МЗХ за 2023 г. и са както следва:

|  |  |  |
| --- | --- | --- |
|  |  | в лв |
| **Класификационен код съгласно РМС № 850 от 2022 г.** | **Политика/Бюджетна програма** | **Персонал** |
| 1 | 2 | 3 |
| **2200.01.00** | **Политика в областта на земеделието и селските райони** | **12 755 935** |
| 2200.01.01 | Бюджетна програма "Земеделски земи" | 3 469 677 |
| 2200.01.02 | Бюджетна програма "Природни ресурси в селските райони" | 6 283 |
| 2200.01.03 | Бюджетна програма "Растениевъдство" | 1 792 522 |
| 2200.01.04 | Бюджетна програма "Хидромелиорации" | 25 308 |
| 2200.01.05 | Бюджетна програма "Животновъдство" | 318 551 |
| 2200.01.06 | Бюджетна програма "Организация на пазарите и държавни помощи" | 144 334 |
| 2200.01.07 | Бюджетна програма "Агростатистика, анализи и прогнози" | 69 670 |
| 2200.01.08 | Бюджетна програма "Научни изследвания" |  |
| 2200.01.09 | Бюджетна програма "Съвети и консултации" | 112 773 |
| 2200.01.10 | Бюджетна програма "Земеделска техника" | 56 911 |
| 2200.01.11 | Бюджетна програма "Безопасност по хранителната верига" | 6 722 391 |
| 2200.01.12 | Бюджетна програма "Подобряване на живота в селските райони" | 37 515 |
| **2200.02.00** | **Политика в областта на рибарството и аквакултурите** | **517 622** |
| 2200.02.01 | Бюджетна програма „Рибарство и аквакултури“ | 517 622 |
| **2200.03.00** | **Политика в областта на съхраняването и увеличаването на горите и дивеча** | **2 466 026** |
| 2200.03.01 | Бюджетна програма "Специализирани дейности в горските територии" | 2 466 026 |
| 2200.03.02 | Бюджетна програма "Планиране, опазване от посегателства, пожари и лесозащита" |  |
| **2200.04.00** | **Бюджетна програма "Администрация"** | **1 061 926** |
|  | **ОБЩО** | **16 801 509** |

* Разходите по показател издръжка и други текущи разходи през месец декември 2023 г. са в размер на 24 102 019 лв.

Със ЗДБРБ за 2023 г. и ПМС № 108/2023 г. за МЗХ са определени средства за издръжка и други текущи разходи в размер на 88 557 100 лева. Само през месец декември, на основание чл. 110 ал. 4 от ЗПФ, са извършени промени на бюджета на МЗХ в посока на увеличение на показателя издръжка и други текущи разходи в размер на 11 167 966 лв. Отчетените разходите от бюджетните организации по политики и програм в системата на МЗХ по показателя са както следва:

|  |  |  |  |  |  |
| --- | --- | --- | --- | --- | --- |
|  |  |  |  |  | в лв. |
| **Класификационен код съгласно РМС № 850 от 2022 г.** | **Политика/Бюджетна програма** | **Издръжка и други текущи разходи** | **Издръжка** | **Платени данъци, такси и административни санкции** | **Разходи за членски внос и участие в нетърговски организации и дейности** |
| 1 | 2 |  |  |  |  |
| **2200.01.00** | **Политика в областта на земеделието и селските райони** | **19 550 142** | **18 926 977** | **7 476** | **615 689** |
| 2200.01.01 | Бюджетна програма "Земеделски земи" | 3 825 806 | 3 247 522 | 73 571 | 504 713 |
| 2200.01.02 | Бюджетна програма "Природни ресурси в селските райони" | 0 |  |  |  |
| 2200.01.03 | Бюджетна програма "Растениевъдство" | 3 307 312 | 3 299 734 | 7 578 |  |
| 2200.01.04 | Бюджетна програма "Хидромелиорации" | 193 088 | 192 888 | 200 |  |
| 2200.01.05 | Бюджетна програма "Животновъдство" | 633 978 | 700 881 | -77 479 | 10 576 |
| 2200.01.06 | Бюджетна програма "Организация на пазарите и държавни помощи" | 12 968 | 12 968 |  |  |
| 2200.01.07 | Бюджетна програма "Агростатистика, анализи и прогнози" | 15 498 | 15 498 |  |  |
| 2200.01.08 | Бюджетна програма "Научни изследвания" | 0 |  |  |  |
| 2200.01.09 | Бюджетна програма "Съвети и консултации" | 22 655 | 22 579 | 76 |  |
| 2200.01.10 | Бюджетна програма "Земеделска техника" | 13 964 | 13 929 | 35 |  |
| 2200.01.11 | Бюджетна програма "Безопасност по хранителната верига" | 11 521 017 | 11 417 122 | 3 495 | 100 400 |
| 2200.01.12 | Бюджетна програма "Подобряване на живота в селските райони" | 3 856 | 3 856 | 0 |  |
| **2200.02.00** | **Политика в областта на рибарството и аквакултурите** | **537 063** | **530 503** | **1 039** | **5 521** |
| 2200.02.01 | Бюджетна програма „Рибарство и аквакултури“ | 537 063 | 530 503 | 1 039 | 5 521 |
| **2200.03.00** | **Политика в областта на съхраняването и увеличаването на горите и дивеча** | **2 194 359** | **2 191 352** | **3 007** | **0** |
| 2200.03.01 | Бюджетна програма "Специализирани дейности в горските територии" | 828 793 | 825 786 | 3 007 |  |
| 2200.03.02 | Бюджетна програма "Планиране, опазване от посегателства, пожари и лесозащита" | 1 365 566 | 1 365 566 |  |  |
| **2200.04.00** | **Бюджетна програма "Администрация"** | **1 820 455** | **1 768 334** | **52 121** |  |
|  | **ОБЩО** | **24 102 019** | **23 417 166** | **63 643** | **621 210** |
|  |  |  |  |  |  |

В средствата за издръжка са включени разходи за ведомствена издръжка и разходи за администрирана издръжка. Отчетените средства за ведомствена издръжка са в размер 14 709 522 лв. Най-голям дял от тях имат разходите за външни услуги, материали, вода, горива и енергия (13 449 468 лв., които са 91,43 % от разходите за текущата издръжка). Отчетените администрирани разходи за администрирана издръжка и членски внос са в размер на 9 328 854 лв. Същите са свързани с разходи по Програма за профилактика, надзор, контрол и ликвидиране на болести по животните и зоонози, съгласно чл. 118 от Закона за ветеринарномедицинската дейност, разходи, съгласно чл. 275 от Закона за ветеринарномедицинската дейност (отстраняване и унищожаване на мъртви животни), средства за покриване на разходите, свързани с епизоотични рискове съгласно чл. 108 от Закона за ветеринарномедицинската дейност и членски внос и участие в нетърговски организации и дейности на структури на МЗХ, членуващи в международни и нетърговски организации във връзка с определените им вноски.

С извършените разходи за издръжка са обезпечени дейността на МЗХ и структурите към него за изпълнение на политиките и програмите, залегнали в програмния бюджет.

* Други разходите през месец декември 2023 г. по показатели:

- Лихви 18 285 лв.;

Разходите за лихви са по заеми от банки и други финансови институции от чужбина са във връзка с обслужването на държавен инвестиционен заем /ДИЗ/, сключен през 1999 г. с Кредитна институция за възстановяване, Франкфурт на Майн. Предоставеният на МЗХ кредитен ресурс e по Проект за изграждане пазари на едро в Република България.

- Текущи трансфери, обезщетения и помощи за домакинствата са в размер на - 8 367 лв.;

- Субсидии и други текущи трансфери за нефинансови предприятия са в размер на – 2 797 505 лв. От тях 2 197 406 лв. са за извършване на обществена услуга за защита от вредното въздействие на водите, възложена на „Напоителни системи" ЕАД, съгласно § 4а, ал. 1 от Преходните и заключителни разпоредби на Закона за водите (ПЗР на ЗВ);

Извършените разходи по тези показатели през месец декември са както следва:

|  |  |  |  |  |
| --- | --- | --- | --- | --- |
|  |  |  |  | в лв. |
| **Класификационен код съгласно РМС № 850 от 2022 г.** | **Политика/Бюджетна програма** | **Лихви** | **Текущи трансфери, обезщетения и помощи за домакинствата** | **Субсидии и други текущи трансфери за нефинансови предприятия** |
| 1 | 2 |  |  |  |
| **2200.01.00** | **Политика в областта на земеделието и селските райони** | **0** | **8 367** | **2 748 505** |
| 2200.01.01 | Бюджетна програма "Земеделски земи" |  | 1 804 |  |
| 2200.01.02 | Бюджетна програма "Природни ресурси в селските райони" |  |  |  |
| 2200.01.03 | Бюджетна програма "Растениевъдство" |  |  |  |
| 2200.01.04 | Бюджетна програма "Хидромелиорации" |  |  | 2 197 406 |
| 2200.01.05 | Бюджетна програма "Животновъдство" |  |  | 498 929 |
| 2200.01.06 | Бюджетна програма "Организация на пазарите и държавни помощи" |  |  |  |
| 2200.01.07 | Бюджетна програма "Агростатистика, анализи и прогнози" |  |  |  |
| 2200.01.08 | Бюджетна програма "Научни изследвания" |  |  |  |
| 2200.01.09 | Бюджетна програма "Съвети и консултации" |  |  |  |
| 2200.01.10 | Бюджетна програма "Земеделска техника" |  |  |  |
| 2200.01.11 | Бюджетна програма "Безопасност по хранителната верига" |  | 6 563 | 52 170 |
| 2200.01.12 | Бюджетна програма "Подобряване на живота в селските райони" |  |  |  |
| **2200.02.00** | **Политика в областта на рибарството и аквакултурите** | **0** | **0** | **0** |
| 2200.02.01 | Бюджетна програма „Рибарство и аквакултури“ |  | 0 |  |
| **2200.03.00** | **Политика в областта на съхраняването и увеличаването на горите и дивеча** | **0** | **0** | **0** |
| 2200.03.01 | Бюджетна програма "Специализирани дейности в горските територии" |  |  |  |
| 2200.03.02 | Бюджетна програма "Планиране, опазване от посегателства, пожари и лесозащита" |  |  |  |
| **2200.04.00** | **Бюджетна програма "Администрация"** | **18 285** |  | **49 000** |
|  | **ОБЩО** | **18 285** | **8 367** | **2 797 505** |

* Капиталови разходи

Извършените разходи през месец декември 2023 г. са както следва:

|  |  |  |  |
| --- | --- | --- | --- |
|  |  |  | в лв. |
| **Класификационен код съгласно РМС № 850 от 2022 г.** | **Политика/Бюджетна програма** | **Капиталови разходи** | **Придобиване на дълготрайни активи и основен ремонт** |
| 1 | 2 | 3 | 4 |
| **2200.01.00** | **Политика в областта на земеделието и селските райони** | **6 875 863** | **6 875 863** |
| 2200.01.01 | Бюджетна програма "Земеделски земи" | 1 381 586 | 1 381 586 |
| 2200.01.02 | Бюджетна програма "Природни ресурси в селските райони" | 0 |  |
| 2200.01.03 | Бюджетна програма "Растениевъдство" | 241 516 | 241 516 |
| 2200.01.04 | Бюджетна програма "Хидромелиорации" | 3 284 694 | 3 284 694 |
| 2200.01.05 | Бюджетна програма "Животновъдство" | 537 085 | 537 085 |
| 2200.01.06 | Бюджетна програма "Организация на пазарите и държавни помощи" | 74 400 | 74 400 |
| 2200.01.07 | Бюджетна програма "Агростатистика, анализи и прогнози" | 0 |  |
| 2200.01.08 | Бюджетна програма "Научни изследвания" | 0 |  |
| 2200.01.09 | Бюджетна програма "Съвети и консултации" | 0 |  |
| 2200.01.10 | Бюджетна програма "Земеделска техника" | 0 | 0 |
| 2200.01.11 | Бюджетна програма "Безопасност по хранителната верига" | 1 356 582 | 1 356 582 |
| 2200.01.12 | Бюджетна програма "Подобряване на живота в селските райони" | 0 |  |
| **2200.02.00** | **Политика в областта на рибарството и аквакултурите** | **4 140** | **4 140** |
| 2200.02.01 | Бюджетна програма „Рибарство и аквакултури“ | 4 140 | 4 140 |
| **2200.03.00** | **Политика в областта на съхраняването и увеличаването на горите и дивеча** | **198 111** | **198 111** |
| 2200.03.01 | Бюджетна програма "Специализирани дейности в горските територии" | 198 111 | 198 111 |
| 2200.03.02 | Бюджетна програма "Планиране, опазване от посегателства, пожари и лесозащита" | 0 |  |
| **2200.04.00** | **Бюджетна програма "Администрация"** | **1 448 869** | **1 448 869** |
|  | **ОБЩО** | **8 526 983** | **8 526 983** |

Във връзка с късното приемане на Закона за държавния бюджет на Република България за 20233 г. и Постановлението за неговото изпълнение, с което се утвърждават разходите по отделените бюджетни програми, дефинирани по изпълняваните от МЗХ политики през 2023 г. се забави стартирането на процедури по възлагане на обществени поръчки за доставки на ДМА и извършване на основен ремонт на сгради, които са планирани да бъдат осъществени в рамките на 2023 г.